ผมเป็นคนตัวใหย่เเขนผมหลีบมากคับเเบบว่าเหมือนเเขนไม่มีชิ้นเลยคับ ทำไงถึงจะเพี่มเเขนใหย่คับ
สวัสดีค่ะ หากมีน้ำหนักตัวที่ปกติดี แต่มีเพียงแค่แขนลีบ และแขนไม่ได้อ่อนแรง สามารถทำงานต่างๆ ได้เป็นปกติ ก็ไม่ได้ถือว่าผิดปกติอะไร ซึ่งจะเพิ่มขนาดแขนให้ใหญ่ขึ้น ก็ต้องเพิ่มมวลของกล้ามเนื้อ ด้วยการออกกำลังกายชนิดที่ช่วยเพิ่มมวลของกล้ามเนื้อ เช่น การยกน้ำหนัก เล่นโยคะ ซึ่งอาจต้องปรึกษาผู้ที่มีความรู้ด้านการออกกำลังกายถึงท่าทางและชนิดการออกกำลังกายที่เหมาะสม รวมถึงการทานอาหารที่มีประโยชน์ให้ครบ 5 หมู่ด้วย ไม่เน้นทานแต่เฉพาะโปรตีนเพียงอย่างเดียวแต่หากเป็นคนมีน้ำหนักน้อยกว่ามาตรฐาน ก็ต้องเพิ่มน้ำหนักให้อยู่ในเกณฑ์มาตรฐานด้วยเสียก่อน โดยจะต้องทานให้ได้พลังงานมากกว่าที่ใช้ไปในแต่ละวัน คือให้ได้มากกว่า 1500 กิโลแคลอรี่ต่อวัน แต่ถ้ามีการใช้พลังงานมากกว่าปกติ เช่น ทำงานที่ต้องมีการยกของหรือเดินทั้งวัน จำนวนแคลอรี่ที่ต้องได้จากอาหารก็ต้องมากกว่านี้แต่หากแขนลีบ และมีอาการอ่อนแรงของแขนร่วมด้วย คือไม่สามารถทำงานต่างๆ หรือยกของได้เหมือนคนอื่นๆ หรือทำงานแล้วเมื่อยง่ายกว่าคนอื่นๆ หรือมีกล้ามเนื้อส่วนอื่นลีบและอ่อนแรงร่วมด้วย หรือมีอาการผิดปกติทางร่างกายอื่นๆ เช่น ก็จะถือว่ามีภาวะกล้ามเนื้อลีบและอ่อนแรงผิดปกติ ซึ่งควรไปพบแพทย์เฉพาะทางอายุกรรม เพื่อหาสาเหตุและรักษาค่ะ